CELEX: 31973R1054
Language: ro
Date: 1973-04-18 00:00:00
Title: Regulamentul (CEE) nr. 1054/73 al Comisiei din 18 aprilie 1973 privind normele referitoare la ajutorul pentru viermii de mătase

03/Volumul 02
            
            
               RO
            
            
               Jurnalul Ofícial al Uniunii Europene
            
            
               18
            
         31973R1054
   
               L 105/4
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1054/73 AL COMISIEI
   
   din 18 aprilie 1973
   privind normele referitoare la ajutorul pentru viermii de mătase
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 845/72 al Consiliului din 24 aprilie 1972 de stabilire a măsurilor speciale de încurajare a creșterii viermilor de mătase (1), în special articolul 2 alineatul (5),
   întrucât Regulamentul (CEE) nr. 922/72 al Consiliului din 2 mai 1972 (2), astfel cum a fost modificat de Regulamentul (CEE) nr. 884/73 (3), a stabilit normele generale de acordare a ajutorului pentru viermii de mătase, pentru anii de creștere 1972/73 și 1973/74; întrucât este responsabilitatea Comisiei să adopte normele de aplicare relevante pentru anul de creștere 1973/74;
   întrucât, conform articolului 2 alineatul (2) din Regulamentul (CEE) nr. 845/72 și articolului 2 alineatul (3) din Regulamentul (CEE) nr. 922/72, ajutorul se acordă numai pentru cutiile care conțin o cantitate minimă de ouă și care au produs un număr minim de coconi; întrucât statelor membre ar trebui să li se permită să stabilească cantitățile minime, dar având în vedere totuși condițiile normale de producție din Comunitate;
   întrucât articolul 3 din Regulamentul (CEE) nr. 922/72 prevede că statele membre urmează să instituie un control care să garanteze că produsul pentru care se solicită ajutor îndeplinește condițiile de acordare a acestuia; întrucât, în consecință, cererile de ajutor înaintate de crescători trebuie să includă informațiile minime necesare pentru acest control;
   întrucât ar trebui stabilite condiții unitare pentru plata sumei ajutorului;
   întrucât statele membre sunt autorizate să acorde ajutor numai crescătorilor care au obținut cutiile cu ouă de la un organ avizat și care au livrat unui organ avizat coconii produși; întrucât, pentru aplicarea corespunzătoare a sistemului de ajutor ar trebui definite condițiile de avizare a acestor organisme;
   întrucât, în acest caz special, pentru a se asigura eficacitatea sistemului de control menționat mai sus, cererile de ajutor ar trebui să fie însoțite de atestate eliberate de acele organisme și ar trebui verificate de statele membre;
   întrucât măsurile prevăzute în prezentul regulament sunt conforme cu avizul Comitetului de gestionare pentru in și cânepă,
   ADOPTĂ PREZENTUL REGULAMENT:
   Articolul 1
   Pentru anul de creștere 1973/74, ajutorul prevăzut la articolul 2 din Regulamentul (CEE) nr. 845/72 se acordă, pentru viermii de mătase crescuți în Comunitate, conform condițiilor stabilite în articolele următoare.
   Articolul 2
   Ajutorul se acordă numai pentru cutii:
   
               (a)
            
            
               care conțin cel puțin 20 000 de ouă de viermi de mătase bune pentru incubație;
            
         
               (b)
            
            
               care au dat un număr minim de coconi selectați care au un aspect exterior corespunzător și care sunt maturi, de culoare și dimensiuni uniforme, fără semne și rugină și adecvate pentru bobinare.
            
         Producția minimă prevăzută la litera (b) este stabilită de statul membru în cauză și nu poate fi mai mică de 20 kg.
   Articolul 3
   (1)   Ajutorul este acordat crescătorilor de viermi de mătase pe baza cererilor care urmează să fie înaintate de aceștia din urmă, cel mai târziu la 31 decembrie 1973. Un crescător nu poate înainta decât o singură cerere.
   (2)   Statele membre plătesc crescătorului suma ajutorului în a patra lună următoare celei în care a fost prezentată cererea.
   Articolul 4
   (1)   Cererea include cel puțin:
   
               —
            
            
               numele, adresa și semnătura părții solicitante;
            
         
               —
            
            
               numărul de cutii de ouă folosite și data sau datele la care acestea au fost primite;
            
         
               —
            
            
               cantitatea de coconi produsă din aceste ouă și data sau datele la care coconii au fost livrați,
            
         
               —
            
            
               locul depozitării coconilor produși sau, dacă au fost vânduți și livrați, numele și adresa primului cumpărător.
            
         (2)   În cazul în care se aplică dispozițiile articolului 2 alineatul (2) din Regulamentul (CEE) nr. 922/72, o cerere poate fi admisă numai dacă aceasta este însoțită de atestatele prevăzute la articolul 6 din prezentul regulament.
   Articolul 5
   (1)   Conform articolului 2 alineatul (2) din Regulamentul (CEE) nr. 922/72, organismele publice sau private pot fi avizate numai în cazurile în care în evidența lor contabilă sunt precizate cel puțin:
   
               —
            
            
               numărul de cutii livrate, numele crescătorului căruia acestea i-au fost expediate și data expedierii;
            
         
               —
            
            
               cantitatea de coconi primită, numele crescătorului care o furnizează și data primirii.
            
         (2)   Statele membre supun organele avizate unui control care permite o verificare, în special, a corespondenței dintre înregistrările din evidența contabilă respectivă și cele din atestările prevăzute la articolul 6.
   Articolul 6
   Organele avizate eliberează crescătorilor:
   
               —
            
            
               cel mai târziu la 40 de zile de la expedierea cutiilor cu ouă, o atestare în care să se precizeze cel puțin numele și adresa crescătorului respectiv, numărul de cutii livrate, data expedierii și data eliberării atestării;
            
         
               —
            
            
               cel mai târziu la 40 de zile de la primirea coconilor, o atestare în care să se specifice cel puțin numele și adresa crescătorului respectiv, cantitatea de coconi primită, data primirii și data eliberării atestării.
            
         Articolul 7
   Prezentul regulament intră în vigoare în ziua următoare datei publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 aprilie 1973.
      
         
            Pentru Comisie
         
         
            Președintele
         
         François-Xavier ORTOLI
         
      
   
   
      (1)  JO L 100, 27.4.1972, p. 1.
   
      (2)  JO L 106, 5.5.1972, p. 1.
   
      (3)  JO L 86, 31.3.1973, p. 34.